CELEX: 31983R1679
Language: el
Date: 1983-06-21 00:00:00
Title: Κανονισμός (ΕΟΚ) αριθ. 1679/83 του Συμβουλίου της 21ης Ιουνίου 1983 για την τροποποίηση του κανονισμού (ΕΟΚ) αριθ. 1039/82 περί καθορισμού των γενικών κανόνων για την προμήθεια λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς

Avis juridique important

|

31983R1679

Κανονισμός (ΕΟΚ) αριθ. 1679/83 του Συμβουλίου της 21ης Ιουνίου 1983 για την τροποποίηση του κανονισμού (ΕΟΚ) αριθ. 1039/82 περί καθορισμού των γενικών κανόνων για την προμήθεια λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς  

Επίσημη Εφημερίδα αριθ. L 165 της 24/06/1983 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 1679/83 ΤΟΥ ΣΥΜΒΟΥΛΙΟΥ  της 21ης Ιουνίου 1983  για την τροποποίηση του κανονισμού (ΕΟΚ) αριθ. 1039/82 περί καθορισμού των γενικών κανόνων για την προμήθεια λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 6 παράγραφος 6,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι ο κανονισμός (ΕΟΚ) αριθ. 1039/82 (4) προβλέπει, στο πλαίσιο του προγράμματος επισιτιστικής βοήθειας του 1982, την παροχή ποσότητας βουτύρου ή βουτυρέλαιου που αντιστοιχεί σε 45 000 τόνους βουτυρέλαιου·  ότι, με τον κανονισμό (ΕΟΚ) αριθ. 3535/82 (5), αποφασίστηκε η ακύρωση επισιτιστικής βοήθειας 3 238 τόνων λιπαρών ουσιών γάλακτος επί συνόλου 3 900 τόνων, που είχε χορηγηθεί στην UNRWA με τον κανονισμό (ΕΟΚ) αριθ. 1040/82 (6)·  ότι η εν λόγω ακύρωση απαιτεί την προσαρμογή της συνολικής ποσότητας λιπαρών ουσιών γάλακτος που προβλέπεται στον κανονισμό (ΕΟΚ) αριθ. 1039/82,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1039/82 αντικαθίσταται από το ακόλουθο κείμενο:  «Άρθρο 1  Τίθεται στη διάθεση ορισμένων αναπτυσσομένων χωρών και ορισμένων ειδικευμένων οργανισμών, στο πλαίσιο του προγράμματος επισιτιστικής βοήθειας του 1982, ποσότητα βουτύρου ή βουτυρέλαιου που αντιστοιχεί σε 41 762 τόνους βουτυρέλαιου.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 21 Ιουνίου 1983.  Για το Συμβούλιο  Ο Πρόεδρος  H.-W. LAUTENSCHLAGER  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. C 119 της 4. 5. 1983, σ. 6.  (3) Γνώμη που διατυπώθηκε στις 10 Ιουνίου 1983 (δεν έχει δημοσιευθεί ακόμα στην Επίσημη Εφημερίδα).  (4) ΕΕ αριθ. L 120 της 1. 5. 1982, σ. 5.  (5) ΕΕ αριθ. L 371 της 30. 12. 1982, σ. 5.  (6) ΕΕ αριθ. L 120 της 1. 5. 1982, σ. 7.